ATKLĀTA KONKURSA
“Elektroenerģijas iegāde”
ID Nr. VILKME 2026/4
Iepirkuma komisijas atbilde uz ieinteresētā piegādātāja uzdotajiem jautājumiem
(apstiprinātas Iepirkuma komisijas 2026.gada 15.septembra sēdē)

Jautājums:
Aicinām sniegt piekrišanu, ka iepirkuma procedūras ietvaros tirgotājam ir tiesības normatīvajos aktos noteiktajā kārtībā saņemt no sistēmas operatora patēriņa datus veiksmīgai līguma izpildei un piedāvājuma sagatavošanai, atbilstoši nolikuma prasībām. 

Atbilde: 
Iepirkuma komisija sniedz piekrišanu normatīvajos aktos noteiktajā kārtībā saņemt no sistēmas operatora patēriņa datus veiksmīgai līguma izpildei un piedāvājuma sagatavošanai, atbilstoši nolikuma prasībām. 

Jautājums:
Vēršam uzmanību, ka nav iespējama elektroenerģijas piegāde sākot ar 01.10.2026., pamatojoties uz tehniskās specifikācijas 9.punktā noteikto, ātrākais iespējamais periods ir tikai sākot no 01.11.2026.

Atbilde: 
Informējam, ka iepirkuma dokumentācijā ir veikti grozījumi, lūdzam skatīt iepirkuma dokumentāciju ar veiktajiem grozījumiem. 

Jautājums: 
Lūgums precizēt par balansēšanas jaudas uzturēšanas izmaksām, vai tās ir/nav jāiekļauj finanšu piedāvājumā. 

Atbilde: 
Iepirkuma komisija skaidro, ka atbilstoši nolikuma 4.5.3.punktam, visām Pretendenta izmaksām, kas saistītas ar iepirkuma priekšmeta piegādi Pasūtītājam, jābūt iekļautām veiktajos aprēķinos un piedāvātajā cenā. Papildus izmaksas, kas nav iekļautas un norādītas Finanšu piedāvājumā, netiks ņemtas vērā, noslēdzot iepirkuma līgumu. 
Atbilstoši tehniskās specifikācijas 11.punktam, piedāvātajā elektroenerģijas cenā ietver balansēšanas pakalpojuma cenu, rēķinu izrakstīšanu, maksājumu iekasēšanu, apstrādi un citas darbības, kas saistītas ar elektroenerģijas tirdzniecību, visus nodokļus, ieskaitot elektroenerģijas nodokli, un maksas, izņemot pievienotās vērtības nodokli, kas jāapmaksā saskaņā ar Latvijas Republikas normatīvajiem aktiem, kā arī visi iespējamie riski, kas saistīti ar tirgus cenu svārstībām Līguma izpildes laikā.


